CELEX: 62015FN0007
Language: lv
Date: 2015-01-21 00:00:00
Title: Lieta F-7/15: Prasība, kas celta 2015. gada 21. janvārī  – ZZ  u.c./Komisija

16.3.2015   
            
            
               LV
            
            
               Eiropas Savienības Oficiālais Vēstnesis
            
            
               C 89/47
            
         Prasība, kas celta 2015. gada 21. janvārī – ZZ u.c./Komisija
   (Lieta F-7/15)
   (2015/C 089/57)
   Tiesvedības valoda – franču
   
      Lietas dalībnieki
   
   
      Prasītāji: ZZ u.c. (pārstāves – L. Levi un A. Blot, advokātes)
   
      Atbildētāja: Komisija
   
      Strīda priekšmets un apraksts
   
   Prasība atcelt lēmumus, ar kuriem ir tikušas noteiktas prasītāju tiesības uz ikgadējo ceļa izdevumu atlīdzinājumu saskaņā ar Civildienesta noteikumu, kurā grozījumi izdarīti ar Parlamenta un Padomes 2013. gada 22. oktobra Regulas Nr. 1023/2013, ar ko groza Civildienesta noteikumus un Pārējo darbinieku nodarbināšanas kārtību, VII pielikuma 8. pantu, kā arī lēmumus, kas tiks pieņemti katru gadu, sākot no 2015. gada, un lūgums piespriest Komisijai atlīdzināt faktiskos ikgadējos ceļa izdevumus uz prasītāju izcelsmes vietu, kuri būtu aprēķināti, pamatojoties uz iepriekš minēto tiesību normu redakcijā, kas tika piemērota pirms Civildienesta noteikumu grozījumu spēkā stāšanās
   
      Prasītāju prasījumi:
   
   
               —
            
            
               atcelt lēmumu, ar kuru ir tikušas noteiktas prasītāju tiesības uz ikgadējo ceļa izdevumu atlīdzinājumu saskaņā ar ES Civildienesta noteikumu redakcijā, kas ir spēkā kopš 2014. gada 1. janvāra, VII pielikuma 8. pantu, un kurš pirmo reizi parādījās viņu algas aprēķinā par 2014. gada jūniju, kas tika paziņots 2014. gada 12. jūnijā;
            
         
               —
            
            
               atcelt visus pārējos lēmumus, kas saskaņā ar to pašu tiesību normu tiks pieņemti katru gadu, sākot no 2015. gada;
            
         
               —
            
            
               vajadzības gadījumā atcelt 2014. gada 15. oktobra lēmumu noraidīt viņu sūdzību;
            
         
               —
            
            
               piespriest atbildētājai atlīdzināt prasītāju ikgadējos ceļa izdevumus uz prasītāju izcelsmes vietu, nosedzot viņu faktiskos izdevumus pamatojoties uz iepriekš minēto tiesību normu redakcijā, kas tika piemērota pirms jauno 2014. gada noteikumu spēkā stāšanās, minētajai summai pieskaitot nokavējuma procentus par laikposmu no 2014. gada 12. jūnija līdz attiecīgi maksājamās summas samaksai atbilstoši likmei, ko Eiropas Centrālā banka ir noteikusi galvenajām refinansēšanas operācijām un kas ir piemērojama attiecībā uz konkrēto laikposmu, to palielinot par trim procentpunktiem;
            
         
               —
            
            
               piespriest atbildētājai atlīdzināt tiesāšanās izdevumus.